Dva šalmaja **Dvostruki jezičak**Slični instrumenti
\* Sorna
\* Rhaita
\* Suona
\* Sopila
\* Zurna
  
O ovom zvuku Zvuk šalmaja?/i.  

**Šalmaj** (ital. *cennamella*, engl. ; fr. *chalumeau*, nem. *Schalmei*) je orijentalni muzički instrument iz porodice drvenih duvačkih instrumenata sa *dvostrukim trščanim* *jezičkom*.

Istorijat šalmaja
-----------------

Žena svira bas-šalmaj (il.: *Tobias Stimmer* oko 1500. god.)
Šalmaj je veoma starog porekla. Na njemu se sviralo u Evropi u vreme srednjeg veka i renesansne, od kraja 13. veka do 17. veka.

Stigao je u Evropu pod arapskim uticajem.
Kao razvijen oblik orijentalne zurle, šalmaj se smatra pretečom današnje oboe, sa kojom je veoma sličan po zvuku. On se smatra i pretečom današnjeg klarineta.

Kao i na modernoj oboi, šalmaj se svira duvanjem u dvostruki trščani jezičak. Obično je napravljen iz jednog komada drveta, sa proširenjem na kraju u obliku levka (kao na trubi).

Zvuči veoma glasno, prodorno i grubo, pa se uglavnom koristi/o na otvorenom.

U Nemačkoj šalmaj se zove *Schalmei* ili *Pommer*. Prva reč verovatno dolazi od lat. reči *calamus* što znači „trska" ili „stabljika".

U Evropi su svirane mnoge vrste šalmaja i imali su različita imena. Početokom 16. veka bilo je nekoliko različitih veličina šalmaja, od soprana do basa.

Upotreba šalmaja danas
----------------------

Instrumenti slični srednjevekovnom šalmaju mogu se i danas čuti u mnogim zemljama. Na njima obično sviraju ulični muzičari ili vojni orkestri.

U mnogim zemljama Azije šalmajska tehnika sviranja obuhvata i tzv. kružno disanje koje omogućava kontinuirano sviranje, bez pauze za uzimanje vazduha.

Danas se proizvode i tzv. *školski primeri šalmaja*  koji su jednotrščani drveni duvački instrumenti (kao klarinet i saksofon) sa *kljunastim usnikom*. To je ujedno i narodni instrument. Ova vrsta šalmaja ima dve klapne i isti *usnik*, *poveznicu* i *trsku* (*jednostruki jezičak*), kao klarinet, što se vidi na sledećoj slici:

Pogledajmo još jedan tip modernih školskih šalmaja raznih veličina bez klapni koji ima isti *usnik, poveznicu* i *trsku* (*jednostruki jezičak*), kao klarinet:

Šalmaju je vrlo sličan italijanski instrument ***Piffero***, koji se i danas koristi u italijanskoj narodnoj muzici.

Zvučni primer današnjeg sviranja prastarog instrumenta *šalmaja* načinjen u pokrajini Kalabrija, koja je jedna od najnerazvijenijih pokrajina u celoj (Italiji):

Povezano
--------

* Aerofoni instrumenti
* Muzički instrumenti
* Podela muzičkih instrumenata
* Drveni duvači, *oblici usnika*
* Jednostruki jezičak
* Tupian, *klarinet, blok-flauta i šalmaj*
* Klarinet

Izvori
------

***Šalmaj*** na Wikimedijinoj ostavi

1. ↑  Instrument *Sorna* (engl.)
2. ↑  Instrument *Rhaita* (engl.)
3. ↑  Instrument *Suona* (engl.)
4. ↑  Instrument *Sopila* (engl.)
5. ↑  Instrument *Zurna* (engl.)
6. ↑  Vlastimir Peričić, *Višejezični rečnik muzičkih termina*
7. ↑  Radivoj Lazić, Škola za klarinet: *Učim klarinet I*
8. ↑  Renesansni šalmaj Arhivirano 2016-05-25 na Wayback Machine-u (engl.)
9. ↑  R. Lazić - V. Peričić, *Osnovi teorije muzike*.
10. ↑  Jednotrščani šalmaj
11. ↑  Sviranje *Piffero* instrumenta (video 1)
12. ↑  Sviranje *Piffero* instrumenta (video 2)